Øyeren

Øyeren er en innsjø i Glomma-vassdraget. Innsjøen ligger i Enebakk, Lillestrøm og Rælingen kommuner i Akershus fylke og Indre Østfold kommune i Østfold fylke. Innsjøen ligger 101 meter over havet og det største dypet på 75,5 meter er rett utenfor Rånes helt sør i Enebakk.

Ved Glommas utløp i nord er Nordens største innlandsdelta med mange øyer som skiller Øyeren fra den mindre innsjøen Svelle vest for Fetsund tettsted. Nesten hele den nordlige delen av innsjøen er 1–3 meter dyp.

Medregnet Svelle er Øyeren Norges niende største innsjø med et areal på 84,7 km². Slik NVE regner Øyeren uten Svellet og elvedeltaet er Øyerens areal . Våtmarksområdene ved utløpet for Glomma, Leira og Nitelva ble sammen med hele Svellet og den nordlige del av Øyeren fredet som naturreservat i henholdsvis 1975 (Nordre Øyeren inklusive Svellet og elvedeltaene) og 1992 (Sørumsneset).

 Svellet 
Svellet, eller Svelle, kaltes før for Draget, angivelig fordi at båtene i dette området måtte dras gjennom småkratt og kjerr; et annet navn har også vært Nykjua. Svellet er en variabel innsjø.

 Fiskearter i Øyeren 
Det har vært registrert 27 fiskearter i Øyeren. Idag finnes det 21 fiskearter med fast bestand i Øyeren-vassdraget.Fiskearter i Øyeren Dermed regnes som den innsjøen i Norge med flest fiskearter. Før oppdemmingen av Glommavassdraget fantes det også laks og ål der. I en rapport skrevet av Åge Brabrand (2002)Brabrand, Åge (2002): Miljøfaglige undersøkelser i Øyeren 1994–2000: Langtidsutvikling og forvaltning av fiskesamfunn (PDF). UiO og Akershus fylkeskommune. Besøkt 29. mars 2008 er det oppført at 25 arter kan finnes. Av disse er forekomsten av ål og lagesild beskrevet som tvilsom. De to stingsildartene er oppført som konkurransesvake. Asp er i 2006 oppført som sårbar på Bernkonvensjonens (1982) liste III.Miljøstatus i Oslo og Akershus om sjeldne fiskearter 

 Niøyefamilien: Bekkeniøye
 Laksefamilien: Ørret, sik, lagesild, harr, laks (satt ut på 1800-tallet, utryddet)
 Loddefamilien: Krøkle
 Gjeddefamilien: Gjedde
 Karpefamilien: Mort, gullbust, stam, vederbuk, asp, laue, flire, brasme, ørekyt, karuss
 Stingsildfamilien: nipigget stingsild, trepigget stingsild (konkurransesvak)
 Brosmefamilien: Lake
 Abborfamilien: Hork, abbor, gjørs
 Ulkefamilien: Steinulke
 Ålefamilien: Ål (utryddet)

 Regulering 
Mørkfoss Dam ble bygget i 1862. Vannstanden i magasinet ble da lagt 1 meter høyere enn det som tidligere hadde vært naturlig vannstand. Differansen mellom høyeste og laveste vannstand ble også betydelig redusert.Gjerde, Harald: «Deltaets historie» 

Den nåværende reguleringskonsesjonen ble gitt i 1934. Laveste regulerte vannstand (LRV) er fastsatt til kotehøyde 98,94 moh. Høyeste regulerte vannstand (HRV) er fastsatt til 101,34 meter.

Vannstandsmålinger blir jevnlig publisert av Glommens og Laagens Brukseierforening (GLB).GLBs nettsted

 Ferdsel 
Da det var tømmerfløting i vassdraget måtte tømmeret enten tas inn ved Fetsund eller fraktes til sørenden for å slippes videre. Fraktingen ble avsluttet i 1985.

Dampbåten "Strømmen" ble satt i rutetrafikk i 1885 mellom Lillestrøm, Årnestangen, Flateby og Sandstangen. Trafikken ble innstilt 1927.

"MS Øyeren" frakter turister på charterbasis og med faste avganger i sommersesongen.

Demningene ved Bingsfossen og Rånåsfoss i Glomma er de eneste hindringene for småbåt-trafikk mellom Trøgstad og Fåberg ved Lillehammer. Ved mulighet for også å passere demningen ved Funnefoss kan småbåter uhindret dra til Storsjøen i Odalen og til Kongsvinger kraftverk.

 Vannkvalitet 
Vannkvaliteten i Øyeren varierer mellom lite til moderat forurenset, avhengig av hvor målingene gjøres, når de gjøres og hvilke parametere det måles på.

Dårligst vannkvalitet er det i Svellet, hvor vann fra Nitelva, Sagelva (Fjellhamarvassdraget), Leira samt renset avløpsvann fra Nedre Romerike Avløpsrenseanlegg kommer ut. Lenger syd på innsjøen er det mye bedre vannkvalitet.

Øyeren og vassdragene på Romerike har vært undersøkt av forskjellige fagmiljø gjennom mange år. Noen undersøkelser har vært kortvarige, andre har pågått over flere år. Avløpssambandet Nordre Øyeren (ANØ), som var et interkommunalt selskap for kommunene på Romerike, undersøkte vassdragene regelmessig fra 1970 tallet og frem til 2004. Rapportene fra den tiden kan være vanskelig å finne digitalt.

En sammenstilling av vannkvalitetsmålinger utført av ANØ i perioden 1976-1992 finnes hos Nasjonalbiblioteket. Publikasjonen heter «Vassdrag på Romerike 1976-1992». (https://www.nb.no/items/550455419f9f0d68d33fc05e76a46eb2?page=0&searchText=romeriksvassdragene).

ANØ og NILF publiserte i 1993 en «Kostnadseffektivitetsanalyse for Romerike». NILF rapport C-025-93. (https://www.nb.no/items/655e8418e588b577854a4f0c5f172d50?page=0&searchText=romeriksvassdragene).

Arbeidet med å kartlegge og begrense forurensningstilførslene til Øyeren inspirerte andre vassdragsområder (f.eks. Jærvassdragene) til det samme. Gjennom opprettelsen av miljøvernrådgivere i kommunene fikk dette ny oppmerksomhet gjennom Vannforskriften fra 2006. 

 Vassdrag som drenerer til Øyeren 
 Glomma
 Nittelva
 Leira

 Se også 
 Nordre Øyeren naturreservat
 Øyeren informasjonssenter
 Liste over innsjøer i Skandinavia

 Referanser 

 Litteratur 
 Søbye, Øystein & Solberg, Sverre (2012): Øyeren og elvene, KulTurforlaget, ISBN 978-82-92255-10-0

 Eksterne lenker 

 Dybdekart Øyeren, NVE

Kategori:Reservoarer i Akershus
Kategori:Innsjøer i Lillestrøm
Kategori:Innsjøer i Rælingen
Kategori:Innsjøer i Enebakk
Kategori:Innsjøer i Indre Østfold
Kategori:Glommavassdraget
Kategori:Reservoarer i Østfold